जैन दर्शन
जैन दर्शन एक प्राचीन भारतीय दर्शन है। इसमें अहिंसा को सर्वोच्च स्थान दिया गया है। जैन धर्म की मान्यता अनुसार 24 तीर्थंकर समय-समय पर संसार चक्र में फसें जीवों के कल्याण के लिए उपदेश देने इस धरती पर आते है। लगभग छठी शताब्दी ई॰ पू॰ में अंतिम तीर्थंकर, भगवान महावीर के द्वारा जैन दर्शन का पुनराव्रण हुआ । इसमें वेद की प्रामाणिकता को कर्मकाण्ड की अधिकता और जड़ता के कारण मिथ्या बताया गया। जैन दर्शन के अनुसार जीव और कर्मो का यह सम्बन्ध अनादि काल से है। जब जीव इन कर्मो को अपनी आत्मा से सम्पूर्ण रूप से मुक्त कर देता हे तो वह स्वयं भगवान बन जाता है। लेकिन इसके लिए उसे सम्यक पुरुषार्थ करना पड़ता है। यह जैन धर्म की मौलिक मान्यता है।
ऋषभदेव, राजस्थान
मुख्य मंदिर में प्रथम जैन तीर्थंकर भगवान ऋषभदेव की काले पत्थर से खुदी पद्मासन मुद्रा में 3.5 फीट (1.1 मी) ऊँची मूर्ति है। और जैन धर्म के अनुसार नंदीश्वर द्वीप के 52 जिनालयों (जैनमंदिरों) के प्रतीक स्वरूप 52 शिखरबंद जिनालय (जैनमन्दिर) भी इस मंदिर परिसर में बने हुए हैं और अनेकों जैन तीर्थंकरों की मूर्तियां भी इन 52 जिनालयों (जैनमंदिरों) में विराजमान हैं जिनके दर्शन करने संपूर्ण भारतवर्ष और विदेशों से समस्त जैन और जैनेतर भक्त निरंतर आते रहते हैं।